open-index/open-wikipedia-markdown huggingface dataset:
Recela 10 : Hakone (gweta)

**Recela 10 : Hakone ** ~ *箱根* (JA)

**Recela 10 : Hakone ** (&nbsp;niponavon 箱根&nbsp;) tir san-taneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir saneafa ke enk ise va greelt koe Hakone kaatoer.

### Greelt ke Hakone
Recela ke Hakone (&nbsp;niponavon *箱根宿*&nbsp;) koe Hakone widava ke Ashigarashimo utca tigiyir. Tice ontine vas 725 m-, tiyir tela lodontinafa recela ke Tōkaidō vawa ise inafa kiewagira tiyir mefakafa. Bak 1618 zo exoneyer moe azeme wale Hakone roz is Ashi uzda.

Kelda ke Hakone batlize kaatoeyena tir tela lowavdafi ise wupekirafi zalorki. Koyasik va yon titsuyaf krant goremlaniyid ise va arestaf roz gonurpeyed. Gola tir savsaf tculkskarn. Ison tice derenca kevrojupuno sangxo tigiyir lize ervokirapaf ardial ke *shogun* patectokilik va kot koyasik gikalstujeyer, dile remi konak bartiv.

Keve ludev va Fuji tculkap rowit, voxen vetcoyera gan ksevakiraf is vucaf is votcukaf is vudimesa buneks nelkon zo vanimpar. Bata gweta ape tir tela lomuxasa ke enk dem 53 recela ke Tōkaidō vawa. Isen nekev bata ksevafa nouca, titefa uzda va jadifa litera vas amlit lanekir. Neken man amlit tir brutapaf viele va suka is fent gazas koe bato xo grupet. Swava vey *zen* prostewa ke siniaf grupelaf lingesik koe bata gweta zavzar : po ke meftava va amlit ke lava dulzar, ise tir pokefa gu tela ke krafolma ke Huang Gongwang (&nbsp;*Yona mona koe Fu Chuen meftaxo*&nbsp;).


File:Hiroshige11 hakone.jpg|Xantofa piskura : 1833-1834 gan Hōeidō
File:Hakone Gyosho Tokaido.jpg|Piskura : Gyosho enk, 1841-1844 gan Ezaki
File:Hakone Reisho Tokaido.jpg|Piskura  :  Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 11 : Mishima (gweta)

**Recela 11 : Mishima ** ~ *三島* (JA)

**Recela 11 : Mishima ** (&nbsp;niponavon 三島&nbsp;) tir san-toleafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-taneafa ke enk ise va greelt koe Mishima kaatoer.

### Greelt ke Mishima
Recela ke Mishima ( niponavon *三島宿* ) koe Mishima widava tigir. Mishima tiyir prostewafu kelu ke Izu winka sareon gu Nara isen zolonapafa *Shinto* dopewapa tigiyir. Toloya gida is per-sanoya yorida mu koyasik dere fliyid.

Gweta ke Hiroshige va yon koyasik mallakis ba gazdabra nedir. Battan okollakir solve bantan kan iribarovak koyar. Va *torii* tuveli ke Mishima-taisha dopewa koe radimefa azenta kozwit.

Mallakira div Mishima ledungxo ba gazda koe abdaf is fentaf alpoz zo pimtar. Koyasik ware modas gu sopura va portafa koyara koo meftava va sint tugadiad edje wida ware nukeniber ise tir amlitafa.

Hiroshige va mana vanama mafelon dalinger. Battode va rubiara va antafa ksave icde radimefa azenta rozer, a anamez ; ison va grupeaf lukoptaf is faltakusaf ligundeks kare ilafa tigira malsaver.


File:Tokaido11_Mishima.jpg|Xantofa piskura : 1833-1834 gan Hōeidō
File:Mishima Gyosho Tokaido.jpg|Piskura : Gyosho enk, 1841-1844 gan Ezaki
File:Mishima Reisho Tokaido.jpg|Piskura  :  Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 14 : Yoshiwara (gweta)

**Recela 14 : Yoshiwara** ~ *吉原* (JA)

**Recela 14 : Yoshiwara** (&nbsp;niponavon 吉原&nbsp;) tir san-alubeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-balemeafa ke enk ise va greelt koe Yoshiwara kaatoer.

### Greelt ke Yoshiwara
Recela ke Yoshiwara (&nbsp;niponavon *吉原宿*&nbsp;) koe Fuji widava ke Shizuoka winka tigiyir. 

Tozion recela ke Yoshiwara moe dalafa kelda poke refa golda ke Yoshiwara tigiyir, voxen kaiki vilasa yundara kadimeon di zo dimvegeduyur. Neken warzafa yundarapa bak 1680 va xo alkejayar numen recela bareatomon ileon di zo arrundayar. Kore lok ke Tōkaidō vawa koo Sagami winka azu Suruga keno krimta tigiyir (&nbsp;rape intaf yolt : « Vawa ke taltefa bira »&nbsp;), koyasik mal Hara va bira illaniyid. Ostik, kal bati zalorki koyasik mal Edo 
va roneon Fuji tculk dun wiyid. Voxe viele ko siday illaniyid, pune Fuji tculk talteon zo rowiyir numen wiks gu Hudari Fuji (&nbsp;左富士 : talteon Fuji&nbsp;) zo yoltayar.

Bak Edo rekola, abrotcafa conya dem pailtega kene vawa banlize tigiyir. Gweta ke Hiroshige va to batcoba nedir, lize va zanisik stas va baroya koyasikya moe okol moo vwepafi vawaki do talteon Fuji tculk wit.


File:Hiroshige15_yoshiwara.jpg|Xantofa piskura : 1833-1834 gan Hōeidō
File:Yoshiwara Gyosho Tokaido.jpg|Piskura : Gyosho enk, 1841-1844 gan Ezaki
File:Yoshiwara Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 15 : Kanbara (gweta)

**Recela 15 : Kanbara** ~ *蒲原* (JA)

**Recela 15 : Kanbara** (&nbsp;niponavon 蒲原&nbsp;) tir san-teveafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-alubeafa ke enk ise va greelt koe Kanbara kaatoer.

### Greelt ke Kanbara
Recela ke Kanbara (&nbsp;niponavon *蒲原宿*&nbsp;) koe refa Shimizu utca ke Shizuoka winka tigiyir. 

Bata gweta ba siel tir volsafa gu tela darefa : meftava is aal is mona ikz-, i kota tadlexa kan vuga uka zo kaatoer, i kan anton abica ebeltafa conya zovdasa va noldabadeem is valevef kevaxan tazukeem.

Ksevaks ta kaatoera va koredik tigid : talteon irubasik ke wida is roneon toloy blaganyes koyasik va int djunendas gu fent is noldolk kadimeon titnis.

Poke biradom Kanbara geltron tir lidawickon gu koxafa yankacka numen nolda besasa va patectoy gu danexa ke gesta ke Hiroshige anton zo torigir, isen batcoba va inafa muxasa gijarotiuca ta dalingera va tuwavolk vrutar.


File:Hiroshige16_kanbara.jpg|Xantofa piskura : 1833-1834 gan Hōeidō
File:Kanbara Gyosho Tokaido.jpg|Piskura : Gyosho enk, 1841-1844 gan Ezaki
File:Kanbara Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 17 : Okitsu (gweta)

**Recela 17 : Okitsu** ~ *興津* (JA)

**Recela 17 : Okitsu** (&nbsp;niponavon 興津&nbsp;) tir san-anyusteafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-pereafa ke enk ise va greelt koe Okitsu kaatoer.

### Greelt ke Okitsu
Recela ke Okitsu (&nbsp;niponavon *興津宿*&nbsp;) koe refa Shimizu utca ke Shizuoka winka tigiyir. 

Recela bak 1601 zo exoneyer. Viele tiyir tela lotrigafa, pune 316 kolna tigiyid, don toloya gida is 34 yorida, dem 1668 irubasik.

Gweta ke Hiroshige va toloy *sumo* lyumasik moo kelda kaatoer. Bat kan epitarovak bures gan balemoye ayikye zo remburer solve ban moe okol stan gan tanoy nyapesik koyar. Lospa va klape remlanir.


File:Hiroshige18_okitsu.jpg|Xantofa piskura : 1833-1834 gan Hōeidō
File:Okitsu Gyosho Tokaido.jpg|Piskura : Gyosho enk, 1841-1844 gan Ezaki
File:Okitsu Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 12 : Numazu (gweta)

**Recela 12 : Numazu** ~ * 沼津* (JA)

**Recela 12 : Numazu** (&nbsp;niponavon 	沼津 &nbsp;) tir san-bareafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-toleafa ke enk ise va greelt koe Numazu kaatoer.

### Greelt ke Numazu
Recela ke Numazu ( niponavon *沼津宿* ) koe Numazu widava ke Shizuoka winka tigiyir. 

Bak Edo sare Numazi tiyir trigafa widava, dem loa 1200 kolna, don 3 *honjin* gida is 55 yorida.

Gweta ke Hiroshige va koyasik  vanlanis va Numazu keno aalkirafa domega ke kuksa leve taelap koe faltapaf kelt nedir.
Tan koyasik va batakafe vage ke befoltik diskir ise va *tengu* xatcaxapa keve ge burer, i va xatcaxa bazesa da inafo ano artlanixo tir *shinto* Kotohira-gū kotgrupafo tumtaxo koe Shikoku ewala.


File:Hiroshige13_numazu.jpg|Xantofa piskura : 1833-1834 gan Hōeidō
File:Numazu Gyosho Tokaido.jpg|Piskura : Gyosho enk, 1841-1844 gan Ezaki
File:Numazu Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 13 : Hara (gweta)

**Recela 13 : Hara** ~ *原* (JA)

**Recela 13 : Hara** (&nbsp;niponavon 原&nbsp;) tir san-balemeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir san-bareafa ke enk ise va greelt koe Hara kaatoer.

### Greelt ke Hara
Recela ke Hara (&nbsp;niponavon *原宿*&nbsp;) koe refa Numasu widava ke Shizuoka winka tigiyir. 

Male Edo Hiroshige va ilef Fuji tculk ixam al romafelayar, voxen Hara tigisa wale Numazu is Yoshiwara va telo lokiewafo wixo va meftava tisa ane ontine ke Nipona (&nbsp;3776 m-&nbsp;) nedir. Kabdueon Awata meftava isu Ashigara tigid, is dere tana arna ke Aitaka jaka.

Va gijarotiuca is ontine ke tculk batlize elimon dimzilir, ton siak tiskan gan koredik koe taneafa azenta is kadimeon Fuji mefta is anameon yona orikafa arna. Koe bata gweta ke Hiroshige, ontinuk va xuta divnir. Manbat trasiks gan Hokusai ixam al zo askiyir.

Koe azeka, vanmiae gralka, va toloyi zenki kozwit ; moe kelda tanoye ayikye is toloya ayikya, don tana gisa va plor. Ayikya tid koyasik, isen larde vawa gu wupexo banugale zo krupteyer, pune zanisikye dem vajap va sina dositar. Fum ke aspe ke ayikye gan toloya taneafa staa ke yolt ke Hiroshige zo koswar.

Beka miluca ke watsa (&nbsp;Fuji tculk&nbsp;) is mila rekola ke lingera, va dodisukera noved, pune trutca ke Hokusai konakinde kirarur. Gentim ke wira va Fuji tculk tir milaf volsen atoera va meftava. Hiroshige va vieleafa nakila taneon djupimtar lize Fuji tculk dilizeson rotawir voxen sumeon dum ki ke ezlafa ik nyabafa zikexa matcafa gu listuca ke niponaf patectoy. Hokusai, volson, va idjafa is vilafa kira guon askir ise ta miv ina lasuvayar, arapenison va voxaca : gazda ok siel is muva ok xefto is suka ikz-, atoeson va mon decemoy amidaf siatos.

Wira ke Hokusai luxeon tir pokefa loon dam tela ke Claude Monet viele va enk dem *Wevala ke Rouen* arti tev-sanda djutur. Martig ke Hokusai va lana alaakuca is teca ilamkuca remzilir, dace viele va koekafa nakila ke vieleafa blira ok entaf patectoy kaatoer, solve Hiroshige lodulkon is lodezlon is lorukuzon skur. Hiroshige gan lan alpoz zo koswar.


File:Tokaido13_Hara.jpg|Xantofa piskura : 1833-1834 gan Hōeidō
File:Hara Gyosho Tokaido.jpg|Piskura : Gyosho enk, 1841-1844 gan Ezaki
File:Hara Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 20 : Mariko (gweta)

**Recela 20 : Mariko** ~ *鞠子* (JA)

**Recela 20 : Mariko** (&nbsp;niponavon 鞠子&nbsp;) tir tol-san-taneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-saneafa ke enk ise va greelt koe Mariko kaatoer.

### Greelt ke Mariko
Recela ke Mariko (&nbsp;niponavon *鞠子宿*&nbsp;) koe refa Suruga utca ke Shizuoka winka tigiyir. Tiyir recelama ke Tōkaidō vawa. Va yon emacek dem guazafa mona ke Edo Sare rowit.

Hiroshige va tana jontika yorida ke Mariko batlize kotgruper, i va *Yeladaxe va sposafa aptaca* miwane koe konaka zalorneva isu berpot ke bane sare, i koe tulon sposaf berpot ke Jippensha Ikku (&nbsp;*Tōkaidōchū Hizakurige ~ Lanison moo Tōkaidō vawa*&nbsp;). Aptaca ke xo tiyir sfiaabre.

Gweta va toloy koyasik nakilar, i koyasik delfajon estus va gestuxa zanina gan ayikya dem rumeik bene ge. Moe vawa kabdue yorida va illanise plouse koyasikye dem edji is baplalioza bene peya wit.


File:Tokaido20 Mariko.jpg|Xantofa piskura : 1833-1834 gan Hōeidō
File:Mariko Gyosho Tokaido.jpg|Piskura : Gyosho enk, 1841-1844 gan Ezaki
File:Mariko Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 23 : Shimada (gweta)

**Recela 23 : Shimada** ~ *島田* (JA)

**Recela 23 : Shimada** (&nbsp;niponavon 島田&nbsp;) tir tol-san-balemeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-bareafa ke enk ise va greelt koe Shimada kaatoer.

### Greelt ke Shimada

Recela ke Shimada (&nbsp;niponavon *島田宿*&nbsp;) koe Shizuoka winka tigiyir.

Shimada kentalte Ōi-gawa kuksa tigiyir, lente Kanaya direfa recela. Bowere ke Tokugawa va kona za iku remtotasa zaniga kalpouyur, nume vebayar da koyasik koe lava moo klape remlaniyid oke remplakiyid. Voxen kotviele kuksa nope abrotcifa muvara laumeyer, pune remlanira tiyir riwe merotisa. Remi muvapasa rekola, koyasik koe Shimada konakvielon gonovunkayad.

Gweta ke Hiroshige va koyasik remlanis va wadra is xatoy ke kuksa nedir. Lantan lanid solve artan gan zanisik zo bured isen artan kan epitarovak askid.


File:Hiroshige24 shimada.jpg|Xantofa piskura : 1833-1834 gan Hōeidō
File:Shimada Gyosho Tokaido.jpg|Piskura : Gyosho enk, 1841-1844 gan Ezaki
File:Shimada Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 26 : Kakegawa (gweta)

**Recela 26 : Kakegawa** ~ *掛川* (JA)

**Recela 26 : Kakegawa** (&nbsp;niponavon 掛川&nbsp;) tir tol-san-pereafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-teveafa ke enk ise va greelt koe Kakegawa kaatoer.

### Greelt ke Kakegawa
Recela ke Kakegawa (&nbsp;niponavon *掛川宿*&nbsp;) koe re Kakegawa widava koe Shizuoka winka tigiyir.

Kakegawa xanton tiyir lamonewidava malveguduyuna gan Kazutoyo Yamauchi. Recela dere tiyir tana ke *eipvawa* remlanisa va Shinano winka wale refa Makinohara widava isu Hamamatsu.

Gweta ke Hiroshige va koyasik remlanis va rigotcza nedir. Guazafa tolonga kev sukapa kuzur, azen jotik nuleson zatcas. Ayik lenton artlanis va lorda koe rid disuker. Koe kadimefa azenta tawadayik va zaday faytawad edje va ileon Akiba mefta koe bra wit.


File:Hiroshige27 kakegawa.jpg|Xantofa piskura : 1833-1834 gan Hōeidō
File:Kakegawa Gyosho Tokaido.jpg|Piskura : Gyosho enk, 1841-1844 gan Ezaki
File:Kakegawa Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 27 : Fukuroi (gweta)

**Recela 27 : Fukuroi** ~ *袋井* (JA)

**Recela 27 : Fukuroi** (&nbsp;niponavon 袋井&nbsp;) tir tol-san-anyusteafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-pereafa ke enk ise va greelt koe Fukuroi kaatoer.

### Greelt ke Fukuroi
Recela ke Fukuroi (&nbsp;niponavon *袋井宿*&nbsp;) koe re Fukuroi widava koe Shizuoka winka tigiyir.Moni 1616 oxam zo inkeyer. Bak pelava, 195 kolna tigiyid, don 3 gidapa is 50 yorida. Sanelia tiyir dem mon 850 irubasik. Triguca ke widava va pokeuca ke baroya dopewapa (&nbsp;Hattasan Sonei-ji  is Kasuisai is Yusan-ji&nbsp;) dere impavantayar.

Gweta ke Hiroshige va toloya koyasa tolonga tildesa bravon ice domaf aal nedir. Ayikya va tey leve burmapa bene gama eloder. Anamef patectoy nutir dem rendafo zadayxo poke widama.


File:Hiroshige28 fukuroi.jpg|Xantofa piskura : 1833-1834 gan Hōeidō
File:Fukuroi Gyosho Tokaido.jpg|Piskura : Gyosho enk, 1841-1844 gan Ezaki
File:Fukuroi Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 28 : Mitsuke (gweta)

**Recela 28 : Mitsuke** ~ *見附* (JA)

**Recela 28 : Mitsuke** (&nbsp;niponavon 見附&nbsp;) tir tol-san-lerdeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-anyusteafa ke enk ise va greelt koe Mitsuke kaatoer.

### Greelt ke Mitsuke
Recela ke Mitsuke (&nbsp;niponavon *見附宿*&nbsp;) koe re Iwata widava koe Shizuoka winka tigiyir.

Mitsuke kentalte Tenryū bost tigir. Arte keldacku wale Edo is Kyoto, mon 240 km- arte batu kelu isu banu.

Tir zolonaf greelt ke koyara, ba keldacku is remlapira va tel lozolonaf bost ke patecta, i va bost dis va kaliaf saltap weyonas va kota klapefa remlanira num govidus va kujara. Kuja ta kaiklapira va toloya riskeda ke bost zo kofaver. Mantaf xatoy isteon tigir.

Gweta ke Hiroshige va toloy tiv bene bat xatoy koe taneafa azenta nedir. Nustapon is riwe afigasuteson zo ponayar, ton yona blagutafa conya (&nbsp;viza is tiv&nbsp;) va sint gamdasa, is ton yawara va tuvodara va dalafa watsa (&nbsp;toloy tiv&nbsp;) koe titefa bareaca ke ewava, is kan radimefa azenta dem xatoy is bana riskeda ke bost lize Hiroshige va brakeska vefar, i va brakeska gikarolana ta divrozara va ilefo aalxo moe bana domega.


File:Tokaido28 Mitsuke.jpg|Xantofa piskura : 1833-1834 gan Hōeidō
File:Mitsuke Gyosho Tokaido.jpg|Piskura : Gyosho enk, 1841-1844 gan Ezaki
File:Mitsuke Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 29 : Hamamatsu (gweta)

**Recela 29 : Hamamatsu** ~ *浜松* (JA)

**Recela 29 : Hamamatsu** (&nbsp;niponavon 浜松&nbsp;) tir bar-saneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-lerdeafa ke enk ise va greelt koe Hamamatsu kaatoer.

### Greelt ke Hamamatsu
Recela ke Hamamatsu (&nbsp;niponavon *浜松宿*&nbsp;) koe re Hamamatsu widava koe Shizuoka winka tigiyir.

Teni Edo sare, Hamamatsu vas tevoya gida is lerd-san-balemoya yorida zanon gu koyasik ruldayar nume tiyir tela logijafa recela ke savsafa Tōtōmi winka. Recela kenrone Tenryū bost banugale tigiyir, voxen salt re tir arrundaweyes arte 6 km-.

Gweta ke Hiroshige va tawadayafa nakila dem lamone ke Hamamatsu is sumeon widava nedir. Lospa dem tawadayik poke teyap va int tuidular edje koyasik disuker.


File:Hiroshige30 hamamatsu.jpg|Xantofa piskura : 1833-1834 gan Hōeidō
File:Hamamatsu Gyosho Tokaido.jpg|Piskura : Gyosho enk, 1841-1844 gan Ezaki
File:Hamamatsu Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 2 : Kawasaki (gweta)

**Recela 2 : Kawasaki ** ~ *川崎* (JA)

**Recela 2 : Kawasaki ** (&nbsp;niponavon 川崎&nbsp;) tir bareafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]*&nbsp; tazuk) tir lumkirafa gu 37 × 25 cm- (&nbsp;*ton Oban* breviz&nbsp;). Tir bareafa ke enk ise va greelt koe Kawasaki kaatoer.

### Greelt ke Kawasaki
Greelt koe Kawasaki tiyir toleafa recela ke Tōkaidō vawa.

Kawasaki re tir widavapa koe vageeon rea ke Tokyo.

Bat greelt bak 1623 zo exoneyer.

Gweta va koyasik remplapis va Tamagawa kuksa koe ankittota is kesik moe bana lentefa domega nedir. Fuji tculk ileon zo rowir.


File:Tokaido02 Kawasaki.jpg|Xantofa piskura : 1833-1834 gan Hōeidō
File:Kawasaki, Rokugô no watashibune.jpg|Piskura : Gyosho enk, 1841-1844 gan Ezaki
File:Kawasaki Reisho Tokaido.jpg|Piskura  :  Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 24 : Kanaya (gweta)

**Recela 24 : Kanaya** ~ *金屋* (JA)

**Recela 24 : Kanaya** (&nbsp;niponavon 金屋&nbsp;) tir tol-san-alubeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-balemeafa ke enk ise va greelt koe Kanaya kaatoer.

### Greelt ke Kanaya
Recela ke Kanaya (&nbsp;niponavon *金谷宿*&nbsp;) koe re Shimada widava koe Shizuoka winka tigiyir.

Recela ke Kanaya kenrone Ōi-gawa kuksa lente Shimada darefa recela. Vas loon 1000 xe don baroya gidapa is tanoya gidama is 51 yorida ruldayar.

Gweta ke Hiroshige va jiomikaf ezgalday govekoyas van Tokyo (&nbsp;*Sankin kotai* bolk&nbsp;) num remlanis va bost dalinger. Jiomik koe epitarovak tigir. Bat epitarovak (&nbsp;*kago*&nbsp;) moe luwiyin azekos buren gan jontik zanisik avlukas koe lava zo ezasir. Koe radimazenta widama tite venta tigir.


File:Hiroshige25 kanaya.jpg|Xantofa piskura : 1833-1834 gan Hōeidō
File:Kanaya Gyosho Tokaido.jpg|Piskura : Gyosho enk, 1841-1844 gan Ezaki
File:Kanaya Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 25 : Nissaka (gweta)

**Recela 25 : Nissaka** ~ *日坂* (JA)

**Recela 25 : Nissaka** (&nbsp;niponavon 日坂&nbsp;) tir tol-san-teveafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir tol-san-alubeafa ke enk ise va greelt koe Nissaka kaatoer.

### Greelt ke Nissaka
Recela ke Nissaka (&nbsp;niponavon *日坂宿*&nbsp;) koe re Kakegawa widava koe Shizuoka winka tigiyir.

Nissaka taltrune Sayo no Nakayama roz tigiyir, bat roz tis tan baroy lowavdaf ke Tōkaidō vawa.

Gweta ke Hiroshige va koyasik moo arestafa kelda vanmiae woesa ebeltafa meftava nedir. Sin va pistokap zanudas va grupeckena vlupexa is yoltkiraf gu «&nbsp;pistok mielon bores&nbsp;» dizved. Sedme vunda, tozekik va nazbesikya dilfuyud aze adjubeyed. Moida al awalkeyer, pune pokolanis gertik va pistok gildeyer. Pistok rozayar enide in va koptik wan blis di giwayar.


File:Hiroshige26 nissaka.jpg|Xantofa piskura : 1833-1834 gan Hōeidō
File:Nissaka Gyosho Tokaido.jpg|Piskura : Gyosho enk, 1841-1844 gan Ezaki
File:Nissaka Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 31 : Arai (gweta)

**Recela 31 : Arai** ~ *荒井* (JA)

**Recela 31 : Arai** (&nbsp;niponavon 荒井&nbsp;) tir bar-san-toleafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir bar-san-taneafa ke enk ise va greelt koe Arai kaatoer.

### Greelt ke Arai
Recela ke Arai (&nbsp;niponavon *新居宿*&nbsp;) koe banugale Totomi winka, koe re Kosai widava koe Shizuoka winka tigiyir.

Arai kenrone Hamana uzda tigiyir. Tigixo ke recela konakviele gan rufta zo kidayar nume zo betayar. Refo tigixo bak 1707 zo titickayar. Stujeso xo moe siday is kuksa belcon tigiyir.

Gweta ke Hiroshige va teixa ke jiomik katecton gu poana koyara ta jonvielera koe Edo nedir. Jiomik koe totapa pluusa va yasatcalok tigiyir edje zanisikeem do tukseem koe totama kadimeon remlapir.


File:Tokaido31 Arai.jpg|Xantofa piskura : 1833-1834 gan Hōeidō
File:Arai Gyosho Tokaido.jpg|Piskura : Gyosho enk, 1841-1844 gan Ezaki
File:Arai Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 33 : Futagawa (gweta)

**Recela 33 : Futagawa** ~ *二川* (JA)

**Recela 33 : Futagawa** (&nbsp;niponavon 二川&nbsp;) tir bar-san-balemeafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir bar-san-bareafa ke enk ise va greelt koe Futagawa kaatoer.

### Greelt ke Futagawa
Recela ke Futagawa (&nbsp;niponavon *吉田宿*&nbsp;) koe losumeon banugale Totomi winka, koe re Toyohasi widava koe Mikawa winka tigiyir. Arte 283 km- mal Edo.

Recela bak 1601 zo exoneyer. Vas tanoya gida is 30 yorida ruldayar. Gan fird konakviele zo vilayar voxe kotviele di zo malvegeduyur.

Gweta ke Hiroshige va lospama dem baroy koyasik kuncason ticlanis va krimpa kal bumafe yeladaxe leve muvugalaf saz ok ke toza ke fentugal nedir.


File:Tokaido33 Futagawa.jpg|Xantofa piskura : 1833-1834 gan Hōeidō
File:Futakawa Gyosho Tokaido.jpg|Piskura : Gyosho enk, 1841-1844 gan Ezaki
File:Futakawa Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 35 : Goyu (gweta)

**Recela 35 : Goyu** ~ *御油* (JA)

**Recela 35 : Goyu** (&nbsp;niponavon 御油&nbsp;) tir bar-san-teveafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir bar-san-alubeafa ke enk ise va greelt koe Goyu kaatoer.

### Greelt ke Goyu
Recela ke Goyu (&nbsp;niponavon *御油宿*&nbsp;) koe re Toyokawa widava koe Aichi winka tigiyir.

Goyu recela  bak 1601 zo exoneyer. Bak trigafa pelava, widava vas balemoya gida ruldayar.

Gweta ke Hiroshige va nelkafa vawila ba nom nedir, viele toloya kioxafa milmusikya va koyasik lasukoimpad enide bat sin va mielcek koe sinafa yorida oku yeladaxe di tiskid. Recela tiyir vartafa nope mana linularaja.


File:Tokaido35 Goyu.jpg|Xantofa piskura : 1833-1834 gan Hōeidō
File:Goyu Gyosho Tokaido_1st.jpg|Piskura : Gyosho enk, 1841-1844 gan Ezaki
File:Goyu Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 36 : Akasaka (gweta)

**Recela 36 : Akasaka** ~ *赤坂* (JA)

**Recela 36 : Akasaka** (&nbsp;niponavon 赤坂&nbsp;) tir bar-san-pereafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir bar-san-teveafa ke enk ise va greelt koe Akasaka kaatoer.

### Greelt ke Akasaka
Recela ke Akasaka (&nbsp;niponavon *赤坂宿*&nbsp;) koe re Otowa widava koe Aichi winka tigiyir.

Gweta ke Hiroshige va matcafa yorida nedir. Ba otulara ke 1733, 349 kolna dem 3 gida is 83 yorida koe Akasaka tigiyid

Nakila gu isteon *cyrcas* aal tolon zo solparsar. Talteon koyasik sielestud isen roneon tresenikya va int bolked ise tori mielcek djuprogebud. Nope bata vartuca, Akasaka tiyir sanef greelt mu jontik koyasik.


File:Tokaido36 Akasaka.jpg|Xantofa piskura : 1833-1834 gan Hōeidō
File:Akasaka Gyosho Tokaido.jpg|Piskura : Gyosho enk, 1841-1844 gan Ezaki
File:Akasaka Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 39 : Chiryū (gweta)

**Recela 39 : Chiryū** ~ *知立* (JA)

**Recela 39 : Chiryū** (&nbsp;niponavon 知立&nbsp;) tir balem-saneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir bar-san-lerdeafa ke enk ise va greelt koe Chiryū kaatoer.

### Greelt ke Chiryū
Recela ke Chiryū (&nbsp;niponavon *池鯉鮒宿*&nbsp;) koe re Chiryū widava koe Aichi winka tigiyir. Arte 330 km- mal Nihonbashi za, i mallanixo ke zalor koe Edo, trabe mon 10 viel.

Recela vas *Chiryū Daimyōjin shinto* sposafa dopewa ruldayar, is vas zaskafo okolafo kazaxo. Tokugawa Ieyasu dirgayar da gaest dem kerafa pailtega kene vawa abdue recela isu kadime di zo taplekuyur.

Gweta ke Hiroshige va yon okol mules koe werdxo voke kelda is tanbata pailtega nedir. Taneaf getcayan vergumvelt ke bata gweta tire tiyir «&nbsp;Okolafo kazaxo bak idulugal&nbsp;» (&nbsp;*首夏馬市 Shuka Umaichi*&nbsp;).


File:Tokaido39 Chiryu.jpg|Xantofa piskura : 1833-1834 gan Hōeidō
File:Chiryu Gyosho Tokaido.jpg|Piskura : Gyosho enk, 1841-1844 gan Ezaki
File:Chiryu Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 40 : Narumi (gweta)

**Recela 40 : Narumi** ~ *鳴海* (JA)

**Recela 40 : Narumi** (&nbsp;niponavon 鳴海&nbsp;) tir balem-san-taneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-saneafa ke enk ise va greelt koe Narumi kaatoer.

### Greelt ke Narumi
Recela ke Narumi ( niponavon *鳴海宿* ) koe re Nagoya widava ke Aichi winka tigiyir.

Ba pelava, widava vas sanelia dem mon 3600 irubasik dene 847 kolna don toloya gida is 68 yorida ruldayar.

Gweta ke Hiroshige va lospama dem toloy koyasik do tevoy zanisik sielon remlanisa va recela nedir. Bat koyasik moe okol lakir solve ban koe epitarovak gan toloy zanisik zo remburer. Talteon toloya yorida tid runkafa dem fenkuyuna bopica numen sinafa afixa va vawila koafimid.


File:Tokaido40 Narumi.jpg|Xantofa piskura : 1833-1834 gan Hōeidō
File:Narumi Gyosho Tokaido.jpg|Piskura : Gyosho enk, 1841-1844 gan Ezaki
File:Narumi Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 45 : Shōno (gweta)

**Recela 45 : Shōno** ~ *庄野* (JA)

**Recela 45 : Shōno** (&nbsp;niponavon 庄野&nbsp;) tir balem-san-teveafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-san-alubeafa ke enk ise va greelt koe Shōno kaatoer.

### Greelt ke Shōno
Recela ke Shōno ( niponavon *庄野宿* ) poke re Suzuka widava ke Mie winka tigiyir.

Hiroshige va ticafa gurafa kelda vamoe morafa wida dem koridxa koe sak
nedir. Koe razafa muvara, epitarovak buren gan toloy zanisik is rembures va koyasik wavdon abdulanir. Buresik va mantafi edji wetce rojuxa anton diskid. Rovakam gu teca erodiskafa gefna xatcasa va koyasik al zo nendar. Bareaf zanisik nendan gu baplaliozapa kabdueon abdulanir, blaganyeson lent figon aliesa muva. Teixa va toloy ar koyasik ampuson titlanis va recela gamdar.

Hiroshige va aliesa muvara kan remay dem dadafa conya moe lukoptaf ludev lecar, i dem conya gamdon ice aryona dadoda volasa va binka is aal tulivan gan suka is kepaita ke koridxa. Bata gweta tir tana losposafa ke Hiroshige, nope intafi divrozasi roti is nustafa zovdarinda is dalon tantazukafa adala.


File:Tokaido45 Shono.jpg|Xantofa piskura : 1833-1834 gan Hōeidō
File:Shono Gyosho Tokaido.jpg|Piskura : Gyosho enk, 1841-1844 gan Ezaki
File:Shono Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 46 : Kameyama (gweta)

**Recela 46 : Kameyama** ~ *亀山* (JA)

**Recela 46 : Kameyama** (&nbsp;niponavon 亀山&nbsp;) tir balem-san-pereafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo (&nbsp;re Tokyo&nbsp;) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-san-teveafa ke enk ise va greelt koe Kameyama kaatoer.

### Greelt ke Kameyama
Recela ke Kameyama (&nbsp;niponavon *亀山宿*&nbsp;) koe re Kameyama widava ke Mie winka tigiyir.

Koe gweta ke Hiroshige, va teixa ke jiomik vanticlanis va arestafa krimpa noldakirafa is wit. Arte ticeon darimakirafa kelda Kameyama folklamone tigir. Va vedgobexe va koyasik dere zanudayar. Re rawaks ke trava is gerd anton wan tid.

Batlize Hiroshige va vug mergil icde uka katcalon kalsaver : faltaf nok tice ewava, is gedelaf nideks raltadukaf is blafotaf divrozatason va artstis vanawalt, is dum koe jontikara gweta va yona blafotafa kretsama volasa va bapledji ke koyasik.

Grupet da Hiroshige va bato xo worayar, vox idulugalon. Acum bat fentugalaf patectoy male setikeks is inafa koefa corara kaikion zo buneyer.


File:Hiroshige47 kameyama.jpg|Xantofa piskura : 1833-1834 gan Hōeidō
File:Kameyama Gyosho Tokaido.jpg|Piskura : Gyosho enk, 1841-1844 gan Ezaki
File:Kameyama Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 47 : Seki (gweta)

**Recela 47 : Seki** ~ *関* (JA)

**Recela 47 : Seki** (&nbsp;niponavon 関&nbsp;) tir balem-san-anyusteafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-san-pereafa ke enk ise va greelt koe Seki kaatoer.

### Greelt ke Seki
Recela ke Seki (&nbsp;niponavon *関宿*&nbsp;) koe re Kameyama widava ke Mie winka tigiyir.

Bata recela tiyir zolonaf gamdot num tegirapaf. Konaka vawa va tela ke Tōkaidō gamdayad. Jontika izvafa kolna batvieli al zo nendoyed nume vas vrutaks va prostewafa niponafa vegeduropa tadled.

Gweta ke Hiroshige va yon koyasik sielon sure artlaniyis nedir. Kabdue kolanixo ke yoridagida luvedon zo emuded. Buresik arti cuesis zalorap tildewemed.


File:Hiroshige48 seki.jpg|Xantofa piskura : 1833-1834 gan Hōeidō
File:Seki Gyosho Tokaido.jpg|Piskura : Gyosho enk, 1841-1844 gan Ezaki
File:Seki Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 49 : Tsuchiyama (gweta)

**Recela 49 : Tsuchiyama** ~ *土山* (JA)

**Recela 49 : Tsuchiyama** (&nbsp;niponavon 土山&nbsp;) tir alub-saneafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-san-lerdeafa ke enk ise va greelt koe Tsuchiyama kaatoer.

### Greelt ke Tsuchiyama
Recela ke Tsuchiyama (&nbsp;niponavon *土山宿*&nbsp;) koe re Kōka widava ke Shiga winka tigiyir.

Tsuchiyama tiyir trigafa recela remi Edo sare nope tigixo rune Suzuka roz.

Gweta ke Hiroshige va teixama abdulanisa leve aliesa muvara nedir. Zanisik, vas mon sana, va mantafi edji is baplalioza pakon nendasa diskid, is va welor buren gan konak.

Teixa moo azentafa za va trucaf soist vamoe aalxo vamolanir. Va yona taneafa mona ke wida kaike aal kozwit.

Muvara ton martigarapa kan yona gamdafa adolacacka ton lukoptamaf remay zo volar.


File:Hiroshige50_tsuchiyama.jpg|Xantofa piskura : 1833-1834 gan Hōeidō
File:Tsuchiyama Gyosho Tokaido.jpg|Piskura : Gyosho enk, 1841-1844 gan Ezaki
File:Tsuchiyama Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}
Recela 42 : Kuwana (gweta)

**Recela 42 : Kuwana** ~ *桑名* (JA)

**Recela 42 : Kuwana** (&nbsp;niponavon 桑名&nbsp;) tir balem-san-bareafa gweta ke sposaf gwetak vergumveltkiraf gu **[[53 recela ke Tōkaidō vawa]]** (&nbsp;東海道五十三次之内, *Tōkaidō Gojūsan-tsugi no uchi*&nbsp;), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke *Shogun* patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta (&nbsp;*[[Ukiyo-e]]* tazuk&nbsp;) tir lumkirafa gu 37 × 25 cm- (&nbsp;ton *Oban* breviz&nbsp;). Tir balem-san-toleafa ke enk ise va greelt koe Kuwana kaatoer.

### Greelt ke Kuwana
Recela ke Kuwana ( niponavon *桑名宿* ) koe Kuwana lamonewidava ke Mie winka tigiyir, kenrone Ibi bostam poke artexo.

Bata recela tiyir direfa gu tela ke Miya art remlanira koo abrotcaf roz va 28 km-.

Gweta ke Hiroshige va artexo ke Ibi bostam ko Ise bira nedir. Tire yon koyasik va remlapira va ceda kan tota gu lanira abdualbayad. Batdume lingesik va konaka tota kaatoer. Toloya moe temba kali sugdavara rundaked edje toloya ara dem vajap rowin al italsotced.


File:Tokaido42 Kuwana.jpg|Xantofa piskura : 1833-1834 gan Hōeidō
File:Kuwana Gyosho Tokaido.jpg|Piskura : Gyosho enk, 1841-1844 gan Ezaki
File:Kuwana Reisho Tokaido.jpg|Piskura : Reisho enk, 1847-1852 gan Marusei


## Dere rupec

## Stragela

|style="vertical-align: top;"|

|}